**NATURA VORBEŞTE...**

*Andreionthepoetry*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Niagare fierbânde se varsă din cer

Şi vaicăr se-aude...

E totul o taină, mister din eter...

Mi-s rugile ude...

Se scutură Timpul de vremea din el,

Sunt vremi fără noimă.

Din fulger jeleşte un nor menestrel,

Cu plânset de doină...

Cuvintele urcă prin ploaie cu greu -

Îşi caută albia...

Un tunet îmi pare un strigăt de-aheu

Ce-şi flutură sabia...

Natura vorbeşte cu zgomot tăcut,

Ce-n inimi se-mplântă...

Se varsă Cuvântul în vase de lut -

Plămadă preasfântă...